רואה-יורה

רואָה-יורָה היא מערכת נשק שפותחה על ידי רפאל - מערכות לחימה מתקדמות, המורכבת ממגדל שבו מקלע ואמצעי תצפית, המופעלים ממוצב שליטה מרוחק. המערכת מוצבת בסמוך לגבול ישראל–רצועת עזה, ומופעלת מרחוק בידי חיילי צה"ל כנגד מחבלים המתקרבים לגדר המערכת. 

המערכת נכנסה לשימוש צה"ל בשנת 2008. היא מופעלת על ידי תצפיתנים מנוסים, שהוכשרו להפעלת המערכת בבית הספר לאיסוף קרבי בבסיס בית הספר להגנת הגבולות (מחנה "מגן סיירים"). אישור הירי ניתן על ידי מפקד הגדוד המפעיל את המערכת, והפתיחה באש מחייבת הפעלה על ידי קצין, בנוסף להפעלה על ידי התצפיתן שיזם את הירי. המערכת נועדה להתמודדות עם חדירת יחידים ולא עם פלישה גלויה רחבת היקף.

בתחילת מתקפת הפתע על ישראל, ב-7 באוקטובר 2023, תקף ארגון הטרור חמאס באמצעות רחפני תקיפה עמדות מערכת רואה-יורה, דבר שאפשר את הפלישה היבשתית של חוליות מחבלים ללא סכנה ממערכת זו. גם לו עבדה המערכת ללא הפרעה היא יכלה לגרום לכמה אבידות למחבלים אך לא לבלום אותם. לצורך בלימה היה צורך בהפעלת מסוקי קרב עם מקלעי וולקן, הפצצה ממטוסים וארטילריה.

קישורים חיצוניים 
 פז"ם, הפיתוחים הישראליים הכי מרתקים , באתר mako, 14 בנובמבר 2011

הערות שוליים 

אמצעי לחימה ישראליים
רפאל: מוצרים
גבול ישראל–רצועת עזה